Vladlen Tatarski

Vladlen Tatarski (), oikealta nimeltään Maksim Jurjevitš Fomin (; 1982 Makijivka – 2. huhtikuuta 2023 Pietari) oli ukrainalaissyntyinen Venäjän puolella taistellut militantti, sotabloggari ja pankkiryöstäjä. Hän kuului vaikutusvaltaisimpiin sotabloggareihin eli itsenäisiin sotakirjeenvaihtajiin, jotka ovat verkkokirjoituksissaan käsitelleet Ukrainan sotaa Venäjän näkökulmasta.Killed in Russia: Who was fighter-turned-blogger Tatarsky? Al- Jazeera 3.4.2023, viitattu 1.1.2024 Tatarski omaksui käyttämänsä nimimerkin Viktor Pelevinin kirjan Generation P päähenkilö Vavilen Tatarskin nimeä mukailemalla.Who Was Vladlen Tatarsky, the Pro-Russia War Blogger Killed in a St. Petersburg Explosion? Time 3.4.2023, viitattu 1.1.2024 Vladlen Tatarskin Telegram-kanavalla oli yli 560 000 seuraajaa. == Elämä == Tatarskin isä oli kaivostyöläinen. Myös Tatarski työskenteli hiilikaivoksessa ennen huonekaluliikkeen perustamista. Hän syyllistyi pankkiryöstöön ajauduttuaan talousvaikeuksiin. Vuonna 2011 Tatarski sai 12 vuoden vankeustuomion rikoksestaan. Hän oli vangittuna Horlivkassa, joka joutui Venäjän tukemien separatistien hallintaan vuonna 2014. Tatarski pakeni vankilasta ja liittyi venäläismielisiin separatisteihin. Myöhemmin hänet palautettiin vankilaan, mutta Donetskin kansantasavallan johtaja armahti hänet. Hän taisteli Luhanskin kansantasavallan separatistijoukoissa.Anna Nuutinen, Patsaaseen kätketty pommi surmasi tunnetun sota­bloggaajan Pietarissa – tämä räjähdyksestä tiedetään Ilta-Sanomat 2.4.2023, viitattu 1.1.2024 Tatarski piti sota-aiheista blogia vuodesta 2017. Hän muutti Moskovaan vuonna 2019, mutta palasi Ukrainaan hieman ennen täysimittaisen hyökkäyksen alkua helmikuussa 2022. Tatarski palasi tuolloin rintamalle. Hän lennätti drooneja ja dokumentoi sodan tapahtumia verkkokirjoituksissaan. Hänen suosionsa kasvoi voimakkaasti helmikuun 2022 jälkeen. Sotabloggareista tuli Venäjällä suosittuja informaation tuottajia Venäjän rajoitettua sekä perinteisen median että yleisön sananvapautta sotaan liittyvistä asioista. Tatarski kritisoi Venäjän tapaa johtaa sotaa ja vaati Venäjältä entistä aggressiivisempia otteita. Hän kuitenkin useimpien sotabloggareiden tavoin vältti suoraa Vladimir Putinin kritisointia. Huhtikuussa 2022 Tatarski vaati Ukrainan valtion täydellistä tuhoamista. Syyskuussa 2022 hän osallistui Putinin seremoniaan, joka pidettiin Kremlissä Venäjän julistettua neljä ukrainalaista aluetta omikseen. Tatarski julkaisi tilaisuudesta videon, jossa muun muassa julisti tarpeen tullen ryöstävänsä ja tappavansa kaikki. Tämä video teki hänet lopulta kuuluisaksi. === Kuolema pommi-iskussa === Tatarski sai surmansa pommi-iskussa pietarilaisessa kahvilassa, jonka omisti Jevgeni Prigožin. Prigožin oli luovuttanut kahvilan Kiber Front Z -liikkeelle, joka piti siellä seminaareja ja muita tapahtumia.Пресс-служба Пригожина, #1415 Публикуем запрос от изданий URA. RU, Daily Storm и ответ, Apr 3, 2023 at 01:14 Tatarski oli isännöimässä Venäjän hyökkäystoimille myötämielistä puhetilaisuutta räjähdyksen sattuessa 2. huhtikuuta 2023. Pietarin kuvernööri Aleksandr Beglovin mukaan 25 ihmistä haavoittui iskussa ja näistä 19 joutui sairaalahoitoon. Venäjä syytti Tatarskin murhasta Ukrainaa ja Venäjän oppositiota. Ukrainan tiedotuksen mukaan taustalla oli Venäjän sisäinen välienselvittely. Jevgeni Prigožin väitti murhan todennäköisesti olleen Ukrainan hallintoon kytkeytymättömän "radikaalin ryhmän" tekemä. Darja Dugina oli surmattu pommi-iskussa elokuussa 2022, joten Tatarskia pidettiin jo toisena Venäjällä murhattuna korkean profiilin sotapropagandistina. Venäjän viranomaiset pidättivät Tatarskin murhasta epäiltynä 26-vuotiaan Darja Trepovan, joka viranomaisten kuvaamassa videossa myönsi vieneensä Tatarskille kahvilaan siellä räjähtäneen pienen patsaan. Hän ei kertonut, kuka oli patsaan hänelle antanut. Trepova oli aiemmin ollut pidätettynä Venäjän sotatoimien vastaisiin mielenosoituksiin osallistumisesta. FSB väitti hänen olevan Aleksei Navalnyin kannattaja. Trepova sanoi että sai ohjeet ukrainalaiselta henkilöltä, jonka tunsi nimellä "Gestalt", joka oli lähettänyt hänelle rahaa ja ohjeita jo kuukausia. Trepova kertoi että hänelle uskoteltiin että kyseinen patsas oli kuuntelulaite, eikä pommi. Trepovan mukaan yhteyshenkilö tuntemattomaksi jääneeseen Gestaltiin oli Ukrainassa oleskeleva aktivisti ja journalisti Roman Popkov, johon hänelle oli yhteys netissä. Trepova oli sanonut vastustaneensa Venäjän hyökkäystä ja tuntevansa sympatiaa Ukrainaa kohtaan ja halusi auttaa ja toimia itse journalistina. Hän sai pommin postipaketilla maaliskuussa 2023. Trepova oli pelännyt patsaan olevan pommi muistaessaan Darja Duginan kohtalon, mutta hänelle oli vakuutettu että kyseessä on kuuntelulaite ja jäljitin.https://www.reuters.com/world/europe/woman-accused-killing-russian- war-blogger-says-handler-lied-about-bomb-2024-01-16/ Popkov on entinen Kansallisbolševistisen puolueen johtaja. Hän on kieltänyt osuutensa. Trepovan aviomies Dmitri Rylov jätti Popkoville avoimen kirjeen ja kehotti häntä tunnustamaan teon.https://twitter.com/McDimanche/status/1747673281937781147 Myös Rylov pidätettiin sodanvastaisessa mielenosoituksessa. Nyttemin hän asuu Georgiassa. Rylov oli Jaroslav Konvein johtaman Venäjän libertaarisen puolueen jäsen. Puolue on vähätellyt yhteyksiään häneen. Darja Trepova tuomittiin 27 vuoden vankeusrangaistukseen tammikuussa 2024.Vilma Romsi, Roni Kuronen, Elsa Osipova, Nuori venäläisnainen tuomittiin 27 vuodeksi vankeuteen kahvilassa tapahtuneesta terrori-iskusta Yle 25.1.2024, viitattu 25.1.2024 == Lähteet == Luokka:Propagandistit Luokka:Venäläiset bloginpitäjät Luokka:Venäläiset rikolliset Luokka:Venäläiset henkirikosten uhrit Luokka:Vuonna 1982 syntyneet Luokka:Vuonna 2023 kuolleet